Document ID: 32014R0446

KOMISJONI MÄÄRUS (EL) nr 446/2014,
2. mai 2014,
millega muudetakse Euroopa Parlamendi ja nõukogu määrust (EÜ) nr 295/2008 ettevõtluse struktuurstatistika kohta ning komisjoni määrusi (EÜ) nr 251/2009 ja (EL) nr 275/2010 ettevõtluse struktuurstatistika jaoks koostatavate andmesarjade ja selle kvaliteedi hindamise kriteeriumide osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 295/2008 ettevõtluse struktuurstatistika kohta, (1) eriti selle artikli 11 lõike 2 punkte a, b, d, e ja j,
ning arvestades järgmist:
(1)
Euroopa Parlamendi ja nõukogu määrusega (EÜ) nr 295/2008 on kehtestatud ühine raamistik liidu ettevõtete struktuuri, tegevust, konkurentsivõimet ja tulemuslikkust käsitleva Euroopa statistika kogumiseks, edastamiseks ja hindamiseks.
(2)
Komisjoni määrusega (EÜ) nr 251/2009 (2) on kehtestatud mitmeaastase ettevõtluse struktuurstatistika koostamise sagedus ja tulemuste jaotus, et oleks võimalik saada liikmesriikide vahel võrreldavaid ja ühtlustatud andmeid.
(3)
Komisjoni määruses (EL) nr 275/2010 (3) on sätestatud kvaliteedi hindamise kriteeriumid ja liikmesriikide esitatavate kvaliteediaruannete sisu.
(4)
Näitajate loetelu on vaja ajakohastada, määrates kindlaks vähemalt ühe töötajaga ettevõtete demograafia andmesarjad, et tulemused oleksid rahvusvahelisel tasandil paremini võrreldavad, eelkõige ettevõtlusstatistika puhul. Samuti tuleks kõnealuste näitajate suhtes kehtestada esimene vaatlusaasta, esitamise sagedus ja tulemuste jaotus. Seepärast tuleks määruse (EÜ) nr 295/2008 IX lisa ja määruse (EÜ) nr 251/2009 I lisa vastavalt muuta.
(5)
Kogemused on näidanud, et määruse (EÜ) nr 295/2008 V-VII lisas sätestatud näitajaid ei ole vaja esitada igal aastal, nagu on praegu nõutud. Seepärast tuleks kõnealuste näitajate esitamise sagedust kohandada ja kehtestada uueks sageduseks kord kümne aasta jooksul. Määruse (EÜ) nr 251/2009 I lisa tuleks vastavalt muuta.
(6)
Määruse (EÜ) nr 295/2008 V-VII lisa kohaselt koostatud statistika kvaliteediaruandeid ei ole enam vaja esitada igal aastal. Kõnealuste aruannete esitamise sagedust tuleks kohandada ja kehtestada uueks sageduseks kord kümne aasta jooksul, nii et see langeks kokku andmete esitamise nõudega. Määruse (EL) nr 275/2010 lisa tuleks vastavalt muuta.
(7)
Liit ja liikmesriikide huvirühmad on leidnud, et on vaja ühtset integreeritud näitajat, mis võimaldaks paremini jälgida, millist edu on saavutatud innovatsiooni valdkonnas strateegia „Euroopa 2020” raames. Kõnealune näitaja peaks muu hulgas võimaldama võrrelda tööhõivet innovaatilistes suure kasvupotentsiaaliga ettevõtetes nii Euroopas kui ka mujal maailmas. Selleks et asjaomast näitajat saaks kasutada 2014. aasta Euroopa poolaastal, tuleks selle alusandmed esitada võimalikult kiiresti. Määrust (EÜ) nr 295/2008 tuleks seepärast vastavalt muuta.
(8)
Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 295/2008 I, V, VI, VII ja IX lisa muudetakse vastavalt käesoleva määruse I lisale.
Artikkel 2
Määruse (EÜ) nr 251/2009 I ja II lisa muudetakse vastavalt käesoleva määruse II lisale.
Artikkel 3
Määruse (EL) nr 275/2010 lisa muudetakse vastavalt käesoleva määruse III lisale.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. mai 2014

Labels: 7
12
4
19